Ettepanek: NÕUKOGU OTSUS, milles käsitletakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelise Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel, et võtta arvesse Horvaatia Vabariigi ühinemist Euroopa Liiduga /* COM/2015/02 final - 2015/0002 (NLE) */





SELETUSKIRI 1) Ettepaneku taust 110 || · Ettepaneku põhjused ja eesmärgid / üldine taust Ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi vahelist Euroopa – Vahemere piirkonna lennunduslepingut käsitlevate läbirääkimiste aluseks oli nõukogu 2007. aasta oktoobris vastu võetud otsus, millega anti luba alustada läbirääkimisi. Leping allkirjastati 15. detsembril 2010. 120 || Horvaatia Vabariik ühines Euroopa Liiduga 1. juulil 2013. Vastavalt ühinemistingimuste akti artikli 6 lõikele 2 kohustus Horvaatia ühinema lepingutega, mille liikmesriigid ja EL on sõlminud või allkirjastanud ühe või mitme kolmanda riigi või rahvusvahelise organisatsiooniga. Selleks et Horvaatia saaks ühineda Jordaaniaga allkirjastatud lepinguga, on nähtud ette lihtsustatud kord. Seega tuleks kooskõlas kõnealuse korra ja Euroopa Liidu toimimise lepingu artikli 218 lõikega 5 allkirjastada vastav protokoll. Protokolliga nähakse ette keelelised kohandused, mis lepingus on vaja teha seoses Horvaatia ühinemisega. 130 || · Ettepaneku valdkonnas kehtivad õigusnormid Protokolli sätetega asendatakse Euroopa Liidu, selle liikmesriikide ning Jordaania Hašimiidi Kuningriigi vahelise Euroopa – Vahemere piirkonna lennunduslepingu sätted või täiendatakse neid. 140 || · Kooskõla Euroopa Liidu muude põhimõtete ja eesmärkidega Jordaaniaga sõlmitud leping moodustab osa ELi lennundusalase välispoliitika raamistikust, mis kehtestati komisjoni teatisega „Ühenduse lennundusalase välispoliitika programmi arendamine” (KOM(2005) 79) ning vaadati hiljuti läbi komisjoni teatisega „ELi lennundusalane välispoliitika – tulevikuprobleemide lahendamine” (COM(2012) 556) ja nõukogu vastavate järeldustega. 2) Konsulteerimine huvitatud isikutega ja mõju hindamine || · Konsulteerimine huvitatud isikutega 211 || Konsultatsioonimeetodid, peamised sihtvaldkonnad ja vastajate üldiseloomustus Ei kohaldata 212 || Vastuste kokkuvõte ja nende arvessevõtmine Ei kohaldata 3) Ettepaneku õiguslik külg 305 || · Kavandatud meetmete kokkuvõte Protokolliga tagatakse vajalike muudatuste tegemine Euroopa Liidu ja selle liikmesriikide ning Jordaania Hašimiidi Kuningriigi vahelises Euroopa – Vahemere piirkonna lennunduslepingus pärast Horvaatia ühinemist ELiga 1. juulil 2013. 310 || · Õiguslik alus Euroopa Liidu toimimise lepingu artikli 100 lõige 2 ja artikli 218 lõige 5 koostoimes ühinemisakti artikli 6 lõikega 2. 4) Mõju eelarvele 409 || Ettepanek ei mõjuta Euroopa Liidu eelarvet. 5) Lisateave 570 || · Ettepaneku üksikasjalik selgitus Nõukogul palutakse kiita heaks sellise protokolli allkirjastamine, millega muudetakse Euroopa Liidu selle liikmesriikide ning Jordaania Hašimiidi Kuningriigi vahelist Euroopa – Vahemere piirkonna lennunduslepingut. Protokolli tuleks kohaldada ajutiselt alates selle allkirjastamise kuupäevast. 2015/0002 (NLE) Ettepanek: NÕUKOGU OTSUS, milles käsitletakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelise Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 100 lõiget 2 ja artikli 218 lõiget 5, võttes arvesse Horvaatia ühinemisakti, eriti selle artikli 6 lõike 2 teist lõiku, võttes arvesse Euroopa Komisjoni ettepanekut ning arvestades järgmist: (1) Nõukogu volitas 14. septembril 2012 komisjoni alustama liidu ja selle liikmesriikide ning Horvaatia Vabariigi nimel läbirääkimisi, et sõlmida protokoll, millega muudetakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi vahelist Euroopa – Vahemere piirkonna lennunduslepingut, et võtta arvesse Horvaatia Vabariigi ühinemist Euroopa Liiduga (edaspidi „protokoll”). (2) Kõnealused läbirääkimised jõudsid edukalt lõpule 24. aprillil 2014. (3) Protokoll tuleks liidu ja selle liikmesriikide nimel allkirjastada, tingimusel et see hiljem sõlmitakse. (4) Protokolli tuleks kohaldada ajutiselt seni, kuni selle sõlmimiseks vajalikud menetlused on lõpule viidud, ON VASTU VÕTNUD KÄESOLEVA OTSUSE: Artikkel 1 1. Euroopa Liidu ja selle liikmesriikide nimel kiidetakse heaks ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelise Euroopa – Vahemere piirkonna lennunduslepingu muutmise protokolli allkirjastamine, et võtta arvesse Horvaatia Vabariigi ühinemist Euroopa Liiduga, tingimusel et kõnealune protokoll sõlmitakse. 2. Protokolli tekst on lisatud käesolevale otsusele. Artikkel 2 Nõukogu peasekretariaat annab protokolli allkirjastamise täielikud volitused isiku(te)le, kelle on määranud protokolli üle läbirääkimisi pidav lepinguosaline, tingimusel et kõnealune protokoll sõlmitakse. Artikkel 3 Vastavalt protokolli artikli 3 lõikele 2 kohaldatakse protokolli ajutiselt alates selle allkirjastamisest lepinguosaliste poolt kuni selle jõustumiseni. Artikkel 4 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja LISA Protokoll, millega muudetakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelist Euroopa – Vahemere piirkonna lennunduslepingut, et võtta arvesse Horvaatia Vabariigi ühinemist Euroopa Liiduga järgmise dokumendi juurde: Ettepanek: Nõukogu otsus, milles käsitletakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelise Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel, et võtta arvesse Horvaatia Vabariigi ühinemist Euroopa Liiduga PROTOKOLL, millega muudetakse ühelt poolt Euroopa Liidu ja selle liikmesriikide ning teiselt poolt Jordaania Hašimiidi Kuningriigi valitsuse vahelist Euroopa – Vahemere piirkonna lennunduslepingut, et võtta arvesse Horvaatia Vabariigi ühinemist Euroopa Liiduga AUSTRIA VABARIIK, BELGIA KUNINGRIIK, BULGAARIA VABARIIK, Horvaatia Vabariik, KÜPROSE VABARIIK, TŠEHHI VABARIIK, TAANI KUNINGRIIK, EESTI VABARIIK, SOOME VABARIIK, PRANTSUSE VABARIIK, SAKSAMAA LIITVABARIIK, KREEKA VABARIIK, UNGARI, IIRIMAA, ITAALIA VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, MALTA, MADALMAADE KUNINGRIIK, POOLA VABARIIK, PORTUGALI VABARIIK, RUMEENIA, SLOVAKI VABARIIK, SLOVEENIA VABARIIK, HISPAANIA KUNINGRIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, kes on Euroopa Liidu lepingu ja Euroopa Liidu toimimise lepingu osalisriigid ja Euroopa Liidu liikmesriigid (edaspidi „liikmesriigid”), ning EUROOPA LIIT ühelt poolt ja JORDAANIA HAŠIMIIDI KUNINGRIIK teiselt poolt, võttes arvesse Horvaatia Vabariigi ühinemist Euroopa Liiduga 1. juulil 2013, ON KOKKU LEPPINUD JÄRGMISES: Artikkel 1 Horvaatia Vabariik on 15. detsembril 2010 Jordaania Hašimiidi Kuningriigi ning Euroopa Liidu ja selle liikmesriikide vahelise Euroopa – Vahemere piirkonna lennunduslepingu (edaspidi „leping”) osalisriik. Artikkel 2 Lepingu horvaadikeelne tekst, mis on lisatud käesolevale protokollile, on autentne samadel tingimustel kui muukeelsed versioonid. Artikkel 3 1. Lepinguosalised kiidavad käesoleva protokolli heaks oma menetluste kohaselt. Protokoll jõustub lepingu jõustumise kuupäeval. Kui asjaomased lepinguosalised kiidavad käesoleva protokolli heaks lepingu jõustumise kuupäevast hilisemal kuupäeval, jõustub protokoll lepingu artikli 29 lõike 1 kohaselt üks kuu pärast kuupäeva, mil lepinguosalised teavitavad üksteist protokolli jõustumiseks vajalike sisemenetluste lõpuleviimisest. 2. Käesolev protokoll on lepingu lahutamatu osa ja seda kohaldatakse ajutiselt alates protokolli allkirjastamisest lepinguosaliste poolt. Koostatud ….. (koht) … (kuupäev) kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja araabia keeles, kusjuures kõik tekstid on võrdselt autentsed. LIIKMESRIIKIDE NIMEL JORDAANIA HAŠIMIIDI KUNINGRIIGI NIMEL EUROOPA LIIDU NIMEL